Πανεπιστήμιο της Χαβάης

Το Πανεπιστήμιο της Χαβάης (University of Hawaiʻi, συντομογρ. UH) είναι δημόσιο πανεπιστήμιο, το σύστημα του οποίου περιλαμβάνει τρεις πανεπιστημιοπόλεις, επτά κολέγια, ένα κέντρο επαγγελματικής καταρτίσεως, πέντε ερευνητικά πανεπιστημιακά κέντρα, τέσσερα εκπαιδευτικά κέντρα και διάφορες άλλες ερευνητικές εγκαταστάσεις διασκορπισμένες σε 6 από τα νησιά της Πολιτείας της Χαβάης, στις ΗΠΑ. Τα γραφεία διοικήσεως του όλου συστήματος βρίσκονται στην κυρίως πανεπιστημιόπολη, στο προάστιο Μανόα της Χονολουλού.

 Η πανεπιστημιόπολη της Μανόα, γνωστή ως «Πανεπιστήμιο της Χαβάης στη Μανόα», είναι η «ναυαρχίδα» του συστήματος του Πανεπιστημίου της Χαβάης. Ιδρύθηκε το 1907 ως κολέγιο με βάση τις πράξεις παραχωρήσεως εκτάσεων του Μόριλ. Η φήμη του είναι ιδιαιτέρως καλή για τις σπουδές που προσφέρει στην αστρονομία, στον χαβανέζικο πολιτισμό (και γενικότερα στους πολιτισμούς του Ειρηνικού Ωκεανού, στις φιλολογίες της Ανατολικής Ασίας, στις ασιατικές σπουδές, στην ωκεανογραφία, αλλά και στη βοτανική, τις σπουδές μηχανικού, την εθνομουσικολογία, τη γεωφυσική, τη νομική, τη γλωσσολογία, τα μαθηματικά και την ιατρική. Η δεύτερη μεγαλύτερη πανεπιστημιόπολη είναι το «Πανεπιστήμιο της Χαβάης στο Χίλο», στη Μεγαλόνησο της Χαβάης, με περισσότερους από 3.000 φοιτητές. Η μικρότερη πανεπιστημιόπολη είναι αυτή στο Καπολέι, στα δυτικά της νήσου Οάχου. Το σύστημα των κοινοτικών κολεγίων (Community Colleges) του Πανεπιστημίου αποτελείται από 4 κολέγια στην Οάχου και από ένα στις νήσους Μάουι, Καουάι και το μεγάλο νησί της Χαβάης. Τα εκπαιδευτικά κέντρα του Πανεπιστημίου της Χαβάης βρίσκονται σε πιο απομακρυσμένες τοποθεσίες της Πολιτείας, στηρίζοντας τις αγροτικές κοινότητες με εξ αποστάσεως εκπαίδευση. Κολέγιο Φαρμακευτικής «Daniel K. Inouye» Σχολή Επιστημών και Τεχνολογίας Ωκεανών και Γης Ιατρική Σχολή «John A. Burns» Νομική Σχολή «William S. Richardson» Κολέγιο Shidler Διοικήσεως Επιχειρήσεων Κέντρο Ερευνών Καρκίνου της Χαβάης Κέντρο Πολιτιστικών και Τεχνικών Ανταλλαγών Ανατολής-Δύσεως Αστεροσκοπείο Χαλεάκαλα Ινστιτούτο Φυσικής Ενέργειας της Χαβάης Ινστιτούτο Αστρονομίας Αστεροσκοπείο Κεκ Ινστιτούτο Γεωφυσικής και Πλανητολογίας Ινστιτούτο Θαλάσσιας Βιολογίας της Χαβάης (ιδρύθηκε το 1912) Βοτανικός Κήπος «Harold L. Lyon» Αστεροσκοπεία του Μάουνα Κέα Αστεροσκοπείο Κεκ Ενυδρείο Γουαϊκίκι (ιδρύθηκε πριν το Πανεπ., το 1904, και ενσωματώθηκε σε αυτό το 1919) Σε συμφωνία με το άρθρο 10, παράγρ. 6, του Πολιτειακού Συντάγματος της Χαβάης, το σύστημα του Πανεπιστημίου διοικείται από Συμβούλιο (Board of Regents), αποτελούμενο από 15 άμισθα μέλη, τα οποία προτείνονται από ένα συμβούλιο υποψηφιοτήτων, διορίζονται από τον Κυβερνήτη της Χαβάης και ο διορισμός τους εγκρίνεται από το κοινοβούλιο της πολιτείας. Το Συμβούλιο εποπτεύει όλα τα θέματα διοικήσεως του συστήματος του Πανεπιστημίου. Επίσης διορίζει, αξιολογεί και αν κριθεί απαραίτητο, απολύει τον Πρόεδρο του Πανεπιστημίου της Χαβάης.Το Συμβούλιο περιλαμβάνει ως μέλος έναν φοιτητή ή φοιτήτρια, που διορίζεται από τον Κυβερνήτη της Χαβάης για μια θητεία δύο ετών, με πλήρες δικαίωμα ψήφου. Η συμμετοχή εκπροσώπου των φοιτητών εγκρίθηκε από το κοινοβούλιο της πολιτείας το 1997. Απόφοιτοι του Πανεπιστημίου της Χαβάης υπήρξαν αρκετοί γνωστοί και αξιόλογοι άνθρωποι σε ποικίλους τομείς. Μεταξύ τους, οι πολιτικοί Ντάνιελ Ινόουεϊ και Τάμυ Ντάκγουορθ τραυματίσθηκαν ως αξιωματικοί του αμερικανικού στρατού προτού ασχοληθούν με την πολιτική. Οι Μπέτι Μίντλερ και Τζώρτζια Έντζελ έγιναν επιτυχημένες ηθοποιοί. Αμφότεροι οι γονείς του Προέδρου των ΗΠΑ Μπαράκ Ομπάμα, οι Μπαράκ Ομπάμα ο πρεσβύτερος και Ανν Ντάνχαμ, όπως και η ετεροθαλής αδελφή του Μάγια Σουτόρου-Ιν, απεφοίτησαν από το Πανεπιστήμιο της Χαβάης στη Μανόα, όπου οι γονείς γνωρίστηκαν σε ένα μάθημα ρωσικής γλώσσας. Η μητέρα του Προέδρου μάλιστα πήρε τρεις τίτλους σπουδών από το ίδρυμα, εξ ων ένα διδακτορικό στην ανθρωπολογία. Μερικοί άλλοι αξιοσημείωτοι απόφοιτοι του ιδρύματος είναι οι εξής: Νηλ Άμπερκρόμπι, κυβερνήτης της Χαβάης Πολ Κάλας, αστρονόμος Εντ Λου, αστροναύτης Ρόμπερτ Μπάλαρντ, ωκεανογράφος που ανεκάλυψε το ναυάγιο του Τιτανικού. Χέδερ Μπάουν, πετοσφαιρίστρια Άλις Μπωλ, χημικός Κουνίβο Νακαμούρα, Πρόεδρος του Παλάου Σταν Σακάι, δημιουργός κόμικ Κλέιτον Στάνλεϊ, πετοσφαιριστής Λη Τσον-γουκ, γεν. διευθυντής του Παγκόσμιου Οργανισμού Υγείας Τομ ΧέντερσονΤο σύστημα του Πανεπιστημίου της Χαβάης είχε επίσης πολλούς αξιοσημείωτους διδάσκοντες, όπως οι: Γιόχαν Γκάλτουνγκ, κοινωνιολόγος και μαθηματικός Ουίλιαμ Μέρεντιθ, ποιητής Γκέοργκ φον Μπέκεσυ, Βραβείο Νόμπελ Φυσιολογίας και Ιατρικής 1961 Ντέρεκ Μπίκερτον, γλωσσολόγος Θόρντον Ουάιλντερ, συγγραφέας, επισκέπτης καθηγητής Ράντολφ Ρούμελ, πολιτικός επιστήμονας Λη Τσον-γουκ, γεν. διευθυντής του Παγκόσμιου Οργανισμού Υγείας Ryuzo Yanagimachi, ειδικός στην τεχνητή γονιμοποίηση Robert, Kamins (1998). Mālamalama: A History of the University of Hawaiʻi. David, Yount (1996). Who Runs The University? The Politics of Higher Education In Hawaiʻi, 1985-1992. Επίσημος ιστότοπος Αθλητισμός στο Πανεπιστήμιο της Χαβάης